Návrh komuniké

	Vláda na svojom zasadnutí ...........prerokovala návrh ministra zahraničných vecí  na zníženie limitu počtu zamestnancov pri výkone práce vo verejnom záujme a zníženie objemu finančných prostriedkov určených na platy zamestnancov pri výkone práce vo verejnom záujme a súčasné zvýšenie počtu štátnozamestnaneckých miest štátnych zamestnancov a zvýšenie objemu finančných prostriedkov určených na platy štátnych zamestnancov v rozpočtovej kapitole Ministerstva zahraničných vecí Slovenskej republiky v roku 2005.

	Vláda predložený návrh schválila a uložila podpredsedovi vlády a ministrovi financií znížiť limit počtu zamestnancov pri výkone práce vo verejnom záujme o 12 funkčných miest, znížiť potrebný objem finančných prostriedkov určený na platy zamestnancov pri výkone práce vo verejnom záujme a súčasne zvýšiť systemizáciu štátnych zamestnancov v štátnej službe o 12 štátnozamestnaneckých miest a zvýšiť potrebný  objem finančných prostriedkov určených na platy štátnych zamestnancov  pre rozpočtovú kapitolu Ministerstva zahraničných vecí SR s účinnosťou od 1. septembra 2005.